CELEX: E2014J0019
Language: hu
Date: 2015-06-19 00:00:00
Title: A Bíróság ítélete (2015. június 19.) az E-19/14. számú, EFTA Felügyeleti Hatóság kontra Norvég Királyság ügyben (A Bíróság tagállami kötelezettségszegést megállapító ítélete végrehajtásának elmulasztása – A felügyeleti és bírósági megállapodás 33. cikke – A Bíróság ítéletének végrehajtásához szükséges intézkedések)

7.1.2016   
            
            
               HU
            
            
               Az Európai Unió Hivatalos Lapja
            
            
               C 3/4
            
         A BÍRÓSÁG ÍTÉLETE
   (2015. június 19.)
   az E-19/14. számú,
   EFTA Felügyeleti Hatóság kontra Norvég Királyság ügyben
   (A Bíróság tagállami kötelezettségszegést megállapító ítélete végrehajtásának elmulasztása – A felügyeleti és bírósági megállapodás 33. cikke – A Bíróság ítéletének végrehajtásához szükséges intézkedések)
   (2016/C 3/05)
   Az E-19/14. sz. EFTA Felügyeleti Hatóság kontra Norvég Királyság ügyben annak kimondása iránti KÉRELEM, hogy az EFTA-Bíróság E-9/11. sz. EFTA Felügyeleti Hatóság kontra Norvégia ügyben hozott, 2012. július 16-i ítéletének teljesítéséhez szükséges intézkedések előírt határidőn belül történő meghozásának elmulasztásával a Norvég Királyság nem teljesítette az EFTA-államok közötti, Felügyeleti Hatóság és Bíróság felállításáról szóló megállapodás 33. cikkéből következő kötelezettségét – a Carl Baudenbacher elnökből és előadó bíróból, Per Christiansen és Páll Hreinsson bírákból álló Bíróság 2015. június 19-én ítéletet hozott, amelynek rendelkező része a következő:
   A Bíróság:
   
               1.
            
            
               Megállapítja, hogy a Norvég Királyság elmulasztotta teljesíteni az EFTA-államok közötti, Felügyeleti Hatóság és Bíróság létrehozásáról szóló megállapodás 33. cikke szerinti kötelezettségeit azáltal, hogy nem hozta meg az EFTA Felügyeleti Hatóság által a Norvég Királyságnak az említett megállapodás 31. cikkének (2) bekezdése szerint küldött, indokolással ellátott véleményben előírt időszak lejártáig a Bíróság E-9/11. sz., az EFTA Felügyeleti Hatóság kontra Norvég Királyság ügyben hozott, 2012. július 16-i ítéletének való megfeleléshez szükséges intézkedéseket.
            
         
               2.
            
            
               Kötelezi a Norvég Királyságot az eljárás költségeinek viselésére.